
Domnului deputat,


Liviu-Bogdan CIUCĂ
Preşedintele Comisiei juridice, de disciplină şi imunităţi
AVIZ
asupra Proiectului de Lege pentru modificarea şi completarea Legii nr.248/2005 privind regimul liberei circulaţii a cetăţenilor români din străinătate
         În conformitate cu prevederile art.95 din Regulamentul Camerei Deputaţilor, Comisia pentru comunităţile de români din afara graniţelor ţării a fost sesizată spre dezbatere şi avizare în procedură de urgenţă cu Proiectul de Lege pentru modificarea şi completarea Legii nr.248/2005 privind regimul liberei circulaţii a cetăţenilor români din străinătate, trimis prin adresa PLx185/2016 din 20 aprilie 2016, înregistrat cu numărul 4c-18/193 din 21aprilie 2016. 
       Conform dispoziţiilor art.75 alin.(1) şi (3) din Constituţia României, republicată, Camera Deputaţilor este Cameră decizională.
       Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru comunităţile de români din afara graniţelor ţării a dezbătut Propunerea legislativă menţionată mai sus, în şedinţa din         26 aprilie 2016.
       Propunerea legislativă are ca obiect de reglementare modificarea şi completarea Legii nr.248/2005 privind regimul liberei circulaţii a cetăţenilor români în străinătate, cu modificările şi completările ulterioare, în sensul introducerii cărţii electronice de identitate ca document de călătorie pe baza căruia cetăţenii români minori pot călători în statele membre ale Uniunii Europene, precum şi al instituirii unor noi condiţii referitoare la ieşirea din ţară a minorilor.

       Membrii comisiei au examinat propunerea legislativă cu observaţiile şi propunerile Consiliului Legislativ conform avizului nr.219/2016, expunerea de motive, precum şi tabelul comparativ cu propuneri de modificare şi completare a Legii nr.248/2005 privind regimul liberei circulaţii a cetăţenilor români în străinătate.
       În urma dezbaterilor, s-a hotărât avizarea favorabilă cu majoritate de voturi (2 voturi împotrivă) a Proiectului de Lege.
       În raport de obiectul şi conţinutul reglementării proiectul de lege face parte din categoria legilor ordinare.
VICEPREŞEDINTE,

Gabriel Valentin Boboc

Anexă

Amendamente admise
	Nr

Crt

	Textul legii
	Amendment
	Motivaţie

	
	Art. 8 alin.1 

v)  foştii şefi ai statului român, foştii preşedinţi ai Senatului şi Camerei Deputaţilor şi foştii prim-miniştri.
	Se elimină 

Autorul amendamentului :

deputat Aurelian Mihai
grupul parlamentar PNL


	Oricărui fost deținător al unui mandat de reprezentare într-o funcție de demnitate publică,   i se consideră încheiată îndatorirea oficială la finalul mandatului pe care l-a deținut.

	
	Art. 11 alin. (3)

La încetarea calităţii prevăzute la art. 8 alin. (1), instituţia din cadrul căreia face parte titularul are obligaţia să predea paşaportul diplomatic*) Ministerului Afacerilor Externe, în vederea anulării, cu excepţia persoanelor prevăzute la art. 8 alin. (1) lit. v).
	Art. 11 alin. (3)

La încetarea calităţii prevăzute la art. 8 alin. (1), instituţia din cadrul căreia face parte titularul are obligaţia să predea paşaportul diplomatic*) Ministerului Afacerilor Externe, în vederea anulării.

Autorul amendamentului :

deputat Aurelian Mihai

grupul parlamentar PNL
	Oricărui fost deținător al unui mandat de reprezentare într-o funcție de demnitate publică,           i se consideră încheiată îndatorirea oficială la finalul mandatului pe care l-a deținut.

